**Domáce samotestovanie**

1. V priebehu školského roka má rodič alebo plnoletý žiak možnosť využívať dobrovoľné samotestovanie žiakov Ag samotestami v domácom prostredí.
2. Pri vykonávaní samotestu žiak postupuje podľa pokynov výrobcu testu a návodu zverejneného Ministerstvom zdravotníctva SR, odporúčame ho realizovať v pondelok a vo štvrtok ráno pred nástupom do školy.
3. **Rodič alebo plnoletý žiak má povinnosť nahlasovať vykonanie Ag samotestu škole a to cez Edupage alebo čestným prehlásením.**
4. **V prípade pozitívneho výsledku samotestovania Ag samotestom žiaka počas školského roka:**
5. Žiak zostáva doma – nemôže ísť do školy.
6. Rodič alebo plnoletý žiak telefonicky kontaktuje všeobecného lekára pre deti a dorast, ktorý mu stanoví ďalší postup.
7. **Rodič alebo plnoletý žiak oznámi škole, že žiak mal pozitívny výsledok Ag samotestu,** aby škola mohla pristúpiť k sprísneným hygienicko-epidemiologickým opatreniam.
8. **Trieda žiaka, ktorý mal pozitívny výsledok Ag samotestu ostáva doma – nemôže ísť do školy.** Všetci žiaci, ktorí boli v úzkom kontakte so žiakom s pozitívnym výsledkom Ag samotestu **za posledné 2 dni** od jeho testovania alebo od objavenia sa prvých klinických príznakov (okrem tých, ktorí majú výnimku z karantény a neprejavujú príznaky COVID-19), **kontaktujú svojho všeobecného lekára a prihlásia sa na PCR test cez korona.gov.sk.**